SANA'AR GINI GABATARWA Ma’anar Sana’a “Wata hanya ta sarrafa albarkatun kasa da sauran ni’imomin da Allah ya yi wa dan Adam kamar amfanin gona, dabbobi, tsirrai, albarkatun da ke a karkashin kasa, Ya-Allah dutse ko cikin ruwa domin samun abin masarufi”. “Wata Hanya ce da dan Adam ya ta’allaka akanta domin samun abin masarufi” Wadannan ma’anoni guda biyu sun fito da ma’anar sana’a a fili a matsayinta na duk wata sahihiyar hanya da mutum ke bin don samun abun dogaro da kai wajen gudanar da rayuwarsa ta yau da kullum A saboda haka ne ma za mu iya bayyana sana’o’in Hausawa na gargajiya a matsayin hanyoyin da Bahaushe ke bin tun tale-tale don samarwa kansa abin dogaro da kai. Fa’idojin Sana’o’in Hausawa Na Gargajiya Duk wani abinda dan Adam ya ke yi yana da fa’ida ko akasin haka. Wani za ka samu fa’idarsa ta fi rashin fa’idarsa yawa, inda wani kuma rashin fa’idar shi ke da rinjaye. Amma duk wata sahihiyar sana’a ta Malam bahaushe da al’ummata ta yarda ta aminta da ita tana da fa’idoji kamar haka: • Bunkasa Tattalin Arziki Tsakanin Al’umma • Samar Da Abin Masarufi • Samar Da Aikin Yi • Haifar Da Wasu Sana’o’in • Raya Al’adun Gargajiya • Samar Da Magunguna Na Musamman • Inganta Dangataka Ta Hanyar Cudanya Da Jama’a Ire-Iren Sana’o’in Hausawa Na Gargajiya Sana’o’in Hausawa na gargajiya sun kasu gida uku kamar haka: • Sana’o’in Maza • Sana’o’in Mata • Sana’o’in Tarayya (Maza Da Mata) Wasu daga cikin sana’o’in gargajiya sun hada da: Kira, Farauta, Su, Jima, Rini, Fatauci, Sassaka da sauransu Wasu daga sana’o’in mata sun hada da: Kitso, Kadi, Sana’ar kosai, Sana’ar kuli da mai, Daddawa, alkaki da nakiya, Sissika, Sirfe, Casa da dai sauransu SANA’AR GINI A KASAR HAUSA